CELEX: 62013CN0469
Language: ro
Date: 2013-08-30 00:00:00
Title: Cauza C-469/13: Cerere de decizie preliminară introdusă de Tribunale di Verona (Italia) la 30 august 2013 — Shamim Tahir/Ministero dell’Interno e Questura di Verona

22.2.2014   
            
            
               RO
            
            
               Jurnalul Oficial al Uniunii Europene
            
            
               C 52/25
            
         Cerere de decizie preliminară introdusă de Tribunale di Verona (Italia) la 30 august 2013 — Shamim Tahir/Ministero dell’Interno e Questura di Verona
   (Cauza C-469/13)
   2014/C 52/44
   Limba de procedură: italiana
   
      Instanța de trimitere
   
   Tribunale di Verona
   
      Părțile din procedura principală
   
   
      Reclamantă: Shamim Tahir
   
      Pârâte: Ministero dell’Interno, Questura di Verona
   
      Întrebările preliminare
   
   
               1.
            
            
               Art. 7 alineatul (1) din Directiva 2003/109 (1) trebuie interpretat în sensul că condiția reședinței legale și fără întrerupere timp de cinci ani în statul membru, prevăzută la art. 4 alineatul (1) din directivă și a cărei existență trebuie dovedită prin înscrisuri la momentul depunerii cererii de permis de ședere pe termen lung, poate fi îndeplinită și de o altă persoană decât cea care formulează cererea și care are legături de familie cu persoana care formulează cererea în sensul art. 2 lit. (e) din directivă?
            
         
               2.
            
            
               Art. 13 prima teză din Directiva 2003/109 trebuie interpretat în sensul că printre condițiile mai favorabile în care statele membre pot elibera permise de ședere CE pe termen lung permanente sau cu durată de validitate nelimitată este și aceea care permite să se extindă, în calitate de condiție pentru acordarea statutului de rezident pe termen lung, reședința legală și fără întrerupere timp de cinci ani în statul în cauză, prevăzută la art. 4 alineatul 1 din aceeași directivă, a celui care a dobândit deja statutul de rezident pe termen lung la membrii familiei acestuia astfel cum sunt definiți la art. 2 lit. (e) din directivă, indiferent de durata șederii acestora din urmă pe teritoriul statului membru în care este formulată cererea?
            
         
      (1)  Directiva 2003/109/CE a Consiliului din 25 noiembrie 2003 privind statutul resortisanților țărilor terțe care sunt rezidenți pe termen lung (JO L 16, p. 44, Ediție specială, 19/vol. 6, p. 225).